אלון גור אריה

ביוגרפיה

נולד ליואל ולוויויאן גור אריה, גדל בראשון לציון, הבכור מבין שלושה אחים. התחיל ללמוד פסנתר בגיל שש, תמיד היה מאייר קומיקסים, מצייר ומלחין מנגינות; מילדותו צפה בקומדיות. בכיתה ט' זכה בפסטיבל ארצי של הצופים עבור שיר שחיבר והמשיך לכתוב, לביים ולהלחין לפסטיבלים ומחזות זמר במסגרת זו.
גור אריה דחה את גיוסו לצבא בשנה על מנת להקים את גרעין אתגר בצופים, גרעין של אנשים בודדים שהיו מקימים בפריפריה שבטי צופים. בצבא שירת כמדריך ביחידת ההסברה "שרון", שעוסקת בידיעת הארץ ואיכות הסביבה.
הוא רצה להקים ביחד עם חבריו תוכנית רדיו. אחד מהם היה אייל שינדלר, שעבד ב"ראשונית" – תחנת הרדיו של ראשון לציון. גור אריה ביחד עם נמרוד יזהר וליאור אברבנאל כתבו את הטקסט, הקליטו מראש ושידרו את התוכנית "היפופוטם". אחר-כך התגייסו לצבא ובתום שירותם "היפופוטם" חזרה למשך שנתיים ברדיו תל אביב. אחר-כך ביים כתב ושיחק בעוד עונה מצולמת של "היפופוטם" באתר פליקס ושתי עונות נוספות שהופקו עבור נענע10.
בתום שירותו הצבאי עבד כמפיק מוזיקלי של פסטיבלים שונים ואייר קומיקסים בעיתון "ראש אחד".
הוא למד קולנוע בבית הספר לאמנות "קאמרה אובסקורה", בימוי ועריכה ועשיית סרט גמר (2003-1999).

קריירה

מוטי אבירם (במאי, עורך תוכן ויוצר הסדרות זהו זה!, בבית של פיסטוק ורחוב סומסום) האזין לתוכנית הרדיו "היפופוטם" ולקח את גור אריה לעבוד כעוזרו. אחר-כך אבירם הקים ביחד עם התסריטאי והבמאי חיים אידיסיס חברה בשם "סאבטקסט", שמטרתה ליצור חבר כותבים יצירתי. במסגרתה היה גור אריה עוזר במאי, תסריטאי ומלחין בסדרות בערוץ לוגי כמו "מה שלמה", "חוכמולוגי", ובערוץ הילדים "ברוכים הבאים לבית הספר חגבים" ו"הצלצול הוא בשבילי" ובערוץ הופ! "נחשון כל יכול".
היה שותף להפקת והגשת פינה קבועה של "היפות והאמיצות" - תוכנית רדיו בהנחיית מיכל ניב ותמר מרום ואחר-כך ניב ועינב גלילי ; רדיו תל אביב.
ב-2004 היה כותב את קטעי חבורת "מה קשור" בפינתם בחדשות 10 וב-2007 בתוכנית הלייט נייט היומית ב-HOT.
ב-2005 עבד כעוזר במאי של יצחק שאולי בפרק האיחוד של "קרובים קרובים".
ב-2006 היה כותב ראשי ומפתח תוכן בערוץ 10.
ב-2007, בתום ארבע שנות עבודה, יצא לאקרנים סרטו העצמאי של גור אריה "המוסד הסגור" בכיכובם של רון שחר, אילן דר, לנה אטינגר ואלי גורנשטיין, שמוקרן מאז בקביעות בסינמטקים וצפו בו כ-80,000 איש (נכון לאוקטובר 2016). הסרט היה אמור להיות פרויקט הגמר שלו בלימודי הקולנוע, הוא נפסל ויצא בסוף כהפקה עצמאית. הסרט זכה בפרס הבמאי הטוב ביותר - Houston Comedy Film Festival 2009, פרס בחירת הקהל - Toronto World Of Comedy Film Festival 2009, פרס אפקטים מיוחדים הטובים ביותר - Houston Comedy Film Festival 2009, פרס סרט האקשן הטוב ביותר - Action On Film Festival 2010 - לוס אנג'לס, פרס הקומדיה הטובה ביותר - Dixie Film Festival 2010 - אטלנטה, ציון לשבח - MocFest 2010 - הוליווד.
ב-2008 הגיש פינה סאטירית קבועה בתוכנית "עד כאן" בהנחיית יעקב כהן מערכונים שכתב הופיעו בתוכניות פאנל ומערכונים ברשת "שבוע סוף!", "משחק מכור" ו"הספסל האחורי". באותה שנה היה שותף לכתיבת מופע היחיד של מיקי קם "מיקי קם-רגל פה רגל שם".
ב-2009 הוא יצר, כתב וביים את "קרטושקס", סדרה עלילתית לאינטרנט של שטראוס עם חברת ההפקה דה בוקס, בה כיכבו תומר שרון ועופר סקר. באותה שנה החל לשמש ככותב ראשי ועורך תוכן במשך שלוש שנים בערוץ הילדים - נגה תקשורת.
ב-2012 עבר לערוץ לוגי. הוא יצר סדרה בשם "תעלומות מהאגדות", בה כיכבו תומר שרון, יובל סגל וקרן שניוק והיה עורך תסריט ובמאי שחקנים. באותה שנה הוא ערך תסריט וביים גם את העונה השלישית של קומדיית המצבים "בית ספר למכשפים". בסדרה כיכבו ליאת הר לב, עידו מוסרי, דב רייזר, מירב פלדמן וליאור פאוקר.
משמש כבמאי, מלחין ותסריטאי של "גולגולנוע" – מופע קולנועי משולב באנימציה משולב במופע לילדים, בו מופיעים דמות וירטואלית על המסך ושחקנים על הבמה; סינמה סיטי – עד כה (2013) הופקו 2 פרויקטים והשלישי בכתיבה.
אלון גור אריה משמש כמרצה לקולנוע ומרצה בדרך קבע מזה שנה שישית (2014) סדרת הרצאות בשם "מועדון הסרט המופרע" – שנערכת בסינמטקים ת"א, ירושלים, חיפה, ראש פינה ושדרות, אוניברסיטת בן-גוריון, לימודי "זמן אשכול" בסינמה סיטי, מכון אבשלום, מכון מגיד, בית אריאלה, בית ציוני אמריקה ו"האוזן השלישית". בין הנושאים עליהם הוא מרצה: מונטי פייתון, וודי אלן, האחים מרקס, באגס באני, אפרים קישון, חבורת לול, צ'רלי צ'פלין, מל ברוקס, סאות'פארק, שייקה אופיר. הרצאותיו סוקרות תופעות קומיות וביוגרפיות בצורה קלילה ומשעשעת. לרוב מתמקד אלון בסיפורם של אנשים ששינו את ז'אנר הקומדיה. בסוף ההרצאה מוקרן סרט באורך מלא.
הוא כותב טור אישי ב-ynet – סדרת כתבות על תולדות יוצרי הקומדיות הקולנועיות הגדולות בהיסטוריה ותופעות קולנועיות מעולם הקומדיה.
זכה במענק פיתוח לכתיבת תסריט לסרט קולנוע "המוסד הסגור" מקרן הקולנוע הישראלי. הסרט הוא בהשראת הסרט הקצר "המוסד הסגור" וגור אריה מיועד לביים אותו.
ב-2012 כתב את "ספר הבדיחות הראשון שלי" בהוצאת קלסיקלטת שכלל כפתור צחוק פרוע בקולו של גור אריה.
ב-2013 ביים והיה מיוצרי וכותבי הסדרה עמי'לה, סיטקום על עולם הסטנד אפ בכיכובם של עמי אנידג'ר ושראל פיטרמן, הפקת המקור הראשונה של ערוץ zoom יחד עם Hot vod.
בתקשורת אלון מנחה אירועים מיוחדים בתקשורת עם זיקה לקולנוע וקומדיה, ביניהם הגשת משדר טקס האוסקר 2014 בגלי צה"ל עם ענבל גזית ושוב ב-2015 וב-2016, איחוד שחקני "מבצע סבתא" בסינמטק ת"א, ערב עם יוצרי הסדרה "הפרלמנט" בסינמטק ירושלים, ערב עם הבמאי אבי נשר והשחקן אדיר מילר בהפקת איגוד התסריטאים, מפגש עם ד"ר רפי קישון להקרנת גרסה אלטרנטיבית באנגלית לסרט "תעלת בלאומילך" וכדומה.
ב-2015 השתתף בקומדיה סרט אפס בתפקיד אריה האמרגן.
ב-2016 ביים וכתב את הסדרה "קצפת ותות" עבור Hot vod בכיכובם של ישראל גוריון, איריס ודניאל קטן וחן וודה שעוסקת בעונות השנה.
ב-2017 ביים וכתב את סרט הקולנוע "מבצע ביצה" בכיכובם של ירון ברלד, שלומי קוריאט, יהורם גאון, דנה סמו, חיים אוסדון, טל מוסרי, אסף אשתר, טילטיל, תומר שרון ומאי ז'פקו.
בכיכובם של צחי הלוי, טל פרידמן, אילן דר, אפרת דור, דביר בנדק, עדי הימלבלוי, שלומי קוריאט וטל טירנגל. 
ב-2018 החלו צילומי סרט הקולנוע "המוסד", קומדיית אקשן ופעולה,  אתחול מחדש לסרטו הקצר של גור-אריה משנת 2007 "המוסד הסגור". זוהי פארודיה הצוחקת על עולם הריגול והביטחון הישראלי-בינלאומי, בעיקר על ה-CIA והמוסד. הסרט מתמקד בסיפורו של סוכן מוסד ישראלי המתחרה בסוכנת CIA על הצלת העולם מארגון טרור כשבמקביל נחטף בירושלים מיליונר אמריקאי.
בסרט מככבים אנסמבל שחקנים כגון; צחי הלוי, עדי הימלבלוי, אפרת דור, שלומי קוריאט, טל פרידמן, דביר בנדק, עומר דרור, עידו מוסרי, גילה אלמגור, אילן דר, תומר שרון, מיטל דוהן, שירן סנדל ועוד.
דייוויד צוקר, יוצר, במאי ותסריטאי סרטי הז'אנר "טיסה נעימה", "סודי ביותר" ו"האקדח מת מצחוק" פגש את אלון גור אריה כשביקר בישראל. השניים ערכו סדרת כיתות אמן בסינמטקים, במהלכן נחשף לקיומו של הסרט הקצר. מאוחר יותר נכח צוקר בלוס אנג'לס בהקרנת הפיצ'ר הראשון של גור אריה, מבצע ביצה במסגרת פסטיבל הסרטים הישראלי. אז הודיע על הסכמתו להצטרף לפרויקט. צוקר חזר לישראל בינואר 2018 כדי לשתף פעולה עם גור אריה כשהוא מלווה את הפקת, בימוי וכתיבת התסריט החדש. בנוסף, נכח בחזרות ובצילומים שנערכו באנגלית ובעברית וחזר פעם נוספת ביוני 2019 למעמד סרט הפתיחה של פסטיבל קולנוע דרום.
הסרט זכה לביקורות משבחות ברובן ודורג עם יציאתו במקום השלישי בטבלת המבקרים של עיתון "הארץ".
הסרט הוקרן לראשונה ב-27 ביוני 2019 והוא הסרט הישראלי הקופתי ביותר לשנת 2019, עד כה.
גור אריה נבחר לרשימת חמישים אנשי השנה בתרבות ובבידור על ידי מאקו תרבות בתאריך 26 בספטמבר 2019.
גם קטעים לרחוב סומסום ואת הסדרה המוזיקלית מדינת המקצבים בהשתתפות להקת טררם בערוץ הופ ואת "איני מיני מו בארץ האנגלית" בכיכוב מיקי קם שכלל בימוי שחקנים באולפן וירטואלי, היה כותב שותף בסרטי הקולנוע "גויאבות" ו"האוצר מעבר לנהר" יחד עם קובי מחט שגם ביים, כתב את ה-DVD "מיקי בחופשה" בכיכוב מיכל מוכתר ואת סדרות הטלוויזיה מיקי בפארק השעשועים ומיקי בספארי עבור yes ו שלושה DVD "שירי חגים" עם חני נחמיאס, "ראש כרוב" משירי קובי אושרת. כתב לטלוויזיה החינוכית את "כמה כמה", "קוד 100", מאסטרו, חידון התנ"ך, ולערוץ הופ לתוכניות "רחוב סומסום", "פטטה מכוכב בטטה" ועוד.

חיים אישיים

אלון גור אריה נשוי, אב לשניים ומתגורר בגבעתיים.